ڤد هاري کدوا تاهون ٢٠٢٠، نݢارا تله ديݢمڤرکن دڠن بريتا ڤرلتکن جاوتن منتري ڤنديديقن.
ڤتڠ ٢ جانواري ٢٠٢٠، در مسزلي ماليک تلهڤون مڠومومکن ڤيليتاکن جاوتنڽ سباݢاي منتري ڤنديديقن برکواتکواس ٣ هاريبولن جانواري ٢٠٢٠؛ منجاديکن بلياو اڠݢوتا کابينيت ڤرتام کراجأن ڤاکتن هارڤن يڠ ملتق جاوتن.
”داتس نصيحت يڠ امت برحرمت ڤردان منتري، دان داتس داسر کطاعتن دان ديسيڤلين کڤد کڤيمڤينن ڤرتي دان کراجأن، مک دڠن هاتي يڠ رضا والاوڤون برت، ساي، مسزلي ماليک، دڠن اين ملتقکن جاوتن سباݢاي منتري ڤنديديقن مليسيا، برکواتکواس ٣ جانواري ٠٢٠٢.”
بريتا اين دسوسولي دڠن سڤوچوق سورت کڽاتأن راسمي درڤد ڤجابت ڤردان منتري يڠ ممعلومکن بهاوا ڤردان منتري، تون محضير محمد، تلهڤون معلوم اکن حال ترسبوت دان منريما ڤرلتقکن جاوتن منتري ڤنديديقن.
ڤرسوالن سکارڠ اداله:
١. سياڤاکه يڠ باکل دلانتيق اونتوق ممݢڠ جاوتن کانن اين؟
٢. ک مانکه هالا توجو کمنتيئان ڤنديديقن سلڤس اين؟
ممندڠکن مسزلي اياله ڤميمڤين ڤرتي ڤريبومي برساتو مليسيا، مک سوده تنتو کبڽقان اهلي ڤرتي ترسبوت ماهوکن ڤڠݢنتي بلياو جوݢ داتڠ درڤد ڤرتي ايت. نامون، اڤاکه تون محضير اکن ملنتيق ڤميمڤين ڤرتيڽ مڠݢنتيکن مسزلي، اتاو ادکه تون باکل ممبريکن جاوتن ترسبوت کڤد تيو ني چيڠ يڠ مروڤاکن ڤميمڤين ڤرتي تيندقن ديموکراتيق؟
سبلوم منجادي اهلي ڤوليتيک، مسزلي اداله سأورڠ اهلي اکادميک. بلياو ديقريتيق هيبت اوليه ڤڽوکوڠ ڤاکتن هارڤن سنديري ستله ممݢڠ جاوتن منتري ڤنديديقن والاوڤون کتيک دلانتيق ک جاوتن ترسبوت، بلياو ڤرنه دسانجوڠ دان دڤوجي اوليه مريک.
دالم تينجاوان اتس تالين اوليه مليسيا کيني، د مان ڤريستاسي کسموا ٢٨ منتري کراجأن ڤاکتن هارڤن دنيلاي اوليه ڤمباچڽ، ڤريستاسي منتري-منتري درڤد ڤرتي ڤريبومي برساتو مليسيا دليهت برادا د تڠݢ باوه بربنديڠ منتري-منتري درڤد ڤرتي-ڤرتي لاين، خاصڽ ڤرتي تيندقن ديموکراتيق.
منتري دالم نݢري، تن سري محي الدين يسٓ يڠ برادا ڤد کدودوکن ڤاليڠ تيڠݢي بربنديڠ منتري-منتري لاين درڤد ڤرتي ڤريبومي برساتو مليسيا، هاڽ برادا ڤد تڠݢ ک-١٧.
منوروت تينجاوان ترسبوت، ڤردان منتري تون محضير محمد برادا د تڠݢ ک-١٩، سيد سددق سيد عبدالرحمن برادا د تڠݢ ک-٢٥، دايکوتي اوليه مسزلي ماليک د تڠݢ ک-٢٧، مانکالا د تڠݢ ڤاليڠ باوه اياله منتري ڤمباڠونن اوسهاوان، داتوق سري رضوان يوسف ايايت د تڠݢ ک-٢٨.
برداسرکن کادأن سوسيوڤوليتيک نݢارا ڤد کتيک اين، ڤردان منتري ڤرلو مڠمبيل کيرا برباݢاي فکتور ترماسوق ڤرتيمبڠن ڤوليتيک دالم مميليه چالون اونتوق جاوتن منتري کانن اين.
رنتتن ڤيليتاکن جاوتن مسزلي سباݢاي منتري ڤنديديقن، اد ڤيهق يڠ تله تمڤيل ممڤرتاهنکن بلياو، ماله منونتوت اݢر بلياو کمبالي ممجادي منتري ڤنديديقن.
اڤاکه ڤتيشن “ککالکن يڠ برحرمت مسزلي سباݢاي ممتري ڤنديديقن مليسيا“ يڠ تله منداڤت کيرا-کيرا ٣٥٠،٠٠٠ تنداتاڠن سجق دلنچرکن اکن داڤت مڠمباليقن يڠ برهومت مسزلي ک جاوتن منتري ڤنديديقن؟
جک ڤرکارا اين برلاکو، اکن اد ڤيهق يڠ مراساکن بهاوا تيندقن مسزلي ملتق جاوتن اين هاڽله ساتو لاݢي ڤرماءينن ڤوليتيک دالم ڤرچاتورن ڤوليتيک ڤاکتن هارڤن يڠ اخيرڽ بوليه مڠونداڠ ڤلباݢاي ڤرسيڤسي نيݢاتيف درڤد رعيت مرحين.
اوليه کران جاوتن اين ساڠت ڤنتيڠ، ساي برهارڤ ڤردان منتري اکن ممبري ڤرتيمبڠن يڠ سواجرڽ دالم مميليه سياڤاکه يڠ اکن ممݢڠ جاوتن ڤنتيڠ اين اݢر هالا توجو ڤنديديقن نݢارا بوکن سهاج برجالن لنچر تتاڤي جوݢ سلارس دڠن ڤرونتوکن-ڤرونتوکن ددالم ڤرلمباݢان ڤرسکوتوان.
bjn_Arab bjn_Arab bjn_Arab ace_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab